Matovič, Igor, poslanec NR SR (2024-02-21):
Kolegovia, kolegyne, dovoľte, aby som na úvod svojho vystúpenia vyzval z tohto miesta prezidentského kandidáta, ktorý zhodou okolností je predsedom Národnej rady, Petra Pellegriniho, aby prestal robiť handru z Ústavného súdu a poslal konečne novelu Trestného zákona na zverejnenie v Zbierke zákonov. Prečo to hovorím pri tejto rozprave? Lebo to veľmi úzko súvisí. Amnestia, ktorú chce Peter Pellegrini ako prezidentský kandidát nadeliť zločincom, ktorí tu roky rozkrádali štát, ktorí okrádali svojich vlastných voličov, ktorým pred voľbami nasľubovali hory-doly, ale potom jednoducho po voľbách mali jedinú úlohu, jako tých istých ľudí, ktorí im dali dôveru vo voľbách, ako ich okradnúť. Presne tá amnestia týmto zločincom je v podstate to isté, čo koná tu strana SMER alebo tá mafia, ktorá nám tu vládne. SMER myslím, SMER 1 a SMER 2. A čo tu konajú vlastne od roku 2006? Vtedy vo voľbách oklamali svojich voličov tým, že zvoľte nás, keď parafrázujem a urobíme poriadky s tými vagabundami, ktorí tu rozkradli majetok. Ktorí majú majetok a pochádza evidentne z verejných zdrojov a budú museť preukazovať, odkiaľ ho teda nadobudli. A keď ho nebudú vedieť preukázať, tak im ho zoberieme. Toto tu sľuboval Fico s Pellegrinim pred voľbami 2006. To, že popritom chudákom okradnutým státisícom najmä starších ľudí, ktorí boli okradnutí nebankovkami, sľuboval, že keď ho zvolia, tak, tak im zabezpečí vrátenie škody alebo náhradu škody, o tom je asi aj zbytočné hovoriť, lebo jednoducho na tých ľudí sa zvysoka viete, čo. Ale rovnako podviedol aj tých, ktorí si uvedomovali, že je veľmi dôležité zabezpečiť spravodlivosť prinavrátením rozkradnutého majetku do rúk štátu. A na to má slúžiť a v normálnych fungujúcich demokraciách západného strihu na to funguje zákon o preukazovaní pôvodu majetku. Spôsob, ako to riešia, je rôzny, ale nikde, v žiadnej civilizovanej západnej krajine nemajú šaškarádu, ktorú urobil Fico s Pellegrinim z našeho zákona o preukazovaní pôvodu majetku. Šaškaráda, ktorá nepostihla ani jedného vagabunda, ktorý rozkrádal spoločné. A keď si dávate otázku, ako je to možné, vlastne sľubovať voličom pred voľbami niečo a po voľbách vykonať presný opak a vlastne urobiť zo zákona, ktorý má postihovať tých, ktorí rozkrádali spoločné peniaze, ako z toho urobiť len nejakú atrapu, tak no preto, lebo Fico, Pellegrini a ostatní, aj súčasný predsedajúci tejto schôdze pán Žiga, boli súčasťou tej mašinérie, ktorá rozkrádala verejné zdroje. Však za to sú dnes súdení, obvinení, obžalovaní, korupcia, úplatky, zákazky a miliardy eur z peňazí, na ktoré sa zložili z veľkej časti aj ich vlastní voliči, skončili miesto zdravotníctva, školstva a iných bohumilých činností, skončili na ich súkromných účtoch. A o tom je spravodlivosť, o tom je boj za spravodlivosť, o tom je aj dnešná pripomienka si asi najstatočnejšieho bojovníka za spravodlivosť, ktorý je, áno, bohužiaľ, už mŕtvy. A nebojme sa povedať, že oni ho dali zabiť. Áno, oni, ľudia zo SMER-u a im spriaznených ľudí, dali zabiť Kuciaka. Prečo Fico o tom mlčí? Pred rokom a pol povedal verejne na námestí v Nitre, že pozná vraha Jána Kuciaka. Ako je možné, že tu neprišiel a nepovedal teda o ňom? Ak by to bol niekto mimo ich okruhu, mimo ich mafie, dávno by to vytrúbil do sveta. Dávno by bol hovoril o tom, tom, tom, tom, tom, ale keďže povedal verejne na tom námestí, že ho pozná, a zároveň ho rok a pol kryje, znamená, že to je mafia família, to znamená mafia, je to niekto z ich okruhu. Čiže Fico vie, kto je vrah. A viete, čo je čudné? Že tuto tí jeho pusipajtáši, ktorí tu stláčajú gombičky, ich to nezaujíma. A však čo tam nejaký novinár, však bol drzý, vypisoval tu sprostosti o tom, jako kradneme. Čo si to môže čo dovoliť tu nejaký lúzer dvadsaťročný s nejakou šťandou, tuto oni budú o nás písať, že my kradneme, však my vlastne robíme bohumilú činnosť. Toto majú ten pocit bohorovnosti. A presne niekto z nich, kto ten pocit bohorovnosti mal, si povedal, že on je už na úrovni Boha. Že už môže rozhodovať o tom, či niekto bude žiť, alebo nebude žiť. A objednal si Žužovú, Žužová nájomných vrahov a tí vykonali svoje. Zabiť mladého človeka len preto, lebo stráži verejný záujem, že sa nehanbíte! Zabiť jeho snúbenicu strelou do hlavy v jej vlastnej kuchyni v čase, kedy si vyberá svadobné šaty, že sa nehanbíte! A vy ste toho spolupáchatelia, môžte sa usmievať a pritakávať, koľko len chcete, ste spolupáchatelia tejto vraždy! Vy ste stvorili ten systém, vy kryjete ako predsedu strany človeka, ktorý hovorí, že pozná vraha Jána Kuciaka, hovorím o Robertovi Ficovi, vy ho kryjete, vám to vôbec ale nič nehovorí! Ale viete, čo vám chcem povedať? Tá spravodlivosť si vás počká, tak ako si počkala toho Pašku. Že zdochol jako pes pred nemocnicou, ktorú rozkrádal. Na chodníku bez toho, aby mu bolo pomoci. A vás tá spravodlivosť počká, na vás alebo na vašich blízkych na tomto svete alebo na tom druhom. Verte tomu, že tej spravodlivosti neutečiete. Môžete si hovoriť, čo chcete, ešte raz vám hovorím, spravodlivosť, spravodlivosť si vás počká, lebo ste spolupáchateľmi vraždy Jána Kuciaka! To, čo chcel dosiahnuť Ján Kuciak a vo svojich článkoch bojoval za to, aby tu politici neokrádali svojich vlastných voličov, a teda nerozkrádali verejné zdroje, bolo de facto niečo iné, čo mal riešiť funkčný zákon o preukazovaní pôvodu majetku, ale ten funkčný zákon nebol. Lebo tak, ako som to popísal predtým, bol Ficov eminentný záujem aj s Pellegrinim, aby z toho urobili len atrapu, lebo inak nemôžu si predsa ušiť bič na samých seba. Tak napísali atrapu, aby boli v klídku. A my vám teraz ponúkame hlasy komplet celej opozície, neverím, že niekto z PS-ka, z KDH, zo SaS-ky nezahlasujú za zákon, ktorý má sfunkčniť preukazovanie pôvodu majetku a ktorý má sfunkčniť potrestanie zločincov, ktorí rozkrádali náš spoločný majetok. My vám ponúkame hlasy a hovorím bez toho, aby som sa pýtal, ale predpokladám, že to je povinná jazda každého opozičného poslanca, že za ten zákon zahlasujú, poďte splniť váš sľub z roku 2006 z kampane, kde ste sľúbili, že áno, pôjdete po krku zločincom, ktorí majú majetok, ktorý nevedia preukázať, z akých zdrojov ho majú. Ja aj Veronika máme majetok, ktorý vieme preukazovať, alebo teda naše rodiny majú majetok, ktorý vedia do posledného eura preukázať, z akých zdrojov majú. Ale máte ho vy? Poďte si ušiť bič na samých seba. Poďte si ho ušiť. Poďte zahlasovať za zákon, ktorý sleduje verejný záujem. Aha, máte strach, aha, máte strach, že vy by ste prišli o to nakradnuté. Jáj, tak budete udržiavať súčasný stav. Vaše svedomie. Ale verte tomu, jak som povedal predtým, tá spravodlivosť si vás počká, jako si Pali Pašku počkala na tom chodníku pred nemocnicu, pred nemocnicou, ktorú vo veľkom rozkrádal. Na tom chodníku chcel by celý svoj majetok vymeniť za svoj život, ale už to nestihol, nebolo mu pomoci. Takže ja vás chcem z tohto miesta vyzvať, aby ste nielen teda v strachu o to, že tá spravodlivosť vás niekde za rohom bude čakať a strašiť, ale preto, aby ste zabezpečili zo Slovenska štát, kde si budeme pred zákonom rovní, kde bude základná hodnota štátu, a to je pilier spravodlivosti, pevne stáť. Poďte sa vydať touto cestou! Áno, je to presný opak toho, čo ste spáchali pri novele Trestného zákona. Presný opak toho. Tam zločincom ste vy nadelili amnestiu. Tu ste sa pozerali, ako vagabund Gašpar tu stál a tu on organizoval hlasovanie o zákone, kde svojím vlastným hlasom si nadelil amnestiu. Vy ste sa pozerali tam na predsedajúceho, vtedy Petra Pellegriniho, ktorý rovnako sám sebe si nadelil amnestiu, čo i len za ten jeden skutok, kde zobral úplatok 150-tisíc eur a následne spáchal škodu pre štát vo výške 15,4 milióna eur. Hovorím o softvére na virtuálnu registračnú pokladňu, keďže som bol ministrom financií, viem, o čom hovorím. Softvér, ktorý mal hodnotu 28-tisíc, nakúpil za 15,4 milióna. Áno, vám sa to povie, však normál, nie? Kto nekradne, nemá, ne? Ale normálny, normálny volič, a ja verím, že aj takých máte, si dáva otázku, že počkať, jak? Jak on môže, človek, ktorý má zastupovať môj záujem a má sa správať ako dobrý hospodár, ako on môže páchať takéto zločiny? A ako ich môže páchať beztrestne? Skúste sa zamyslieť nad tým, že 70 % vašich voličov je proti tomu, aby ste dávali amnestiu zločincom. Vy myslíte, že môžete dráždiť hada bosou nohou? Či bosou, holou rukou? Je normálne, aby ste rozumnú časť vašich voličov provokovali tým, že vy si sami sebe dáte amnestiu za rozkrádanie verejných zdrojov? Je normálne, že nepodporíte zákon o zavedení hmotnej zodpovednosti, to ma ináč mrzí postoj aj či už progresívcov, KDH, aj SaS. Jednoducho nikto. Hmotná zodpovednosť? Ne, to je téma, božechráň, aby bol politik hmotne zodpovedný. Ale teraz máte ďalšiu možnosť na reparát. Poďte ukázať, že vám záleží na tom, aby si tu nikto neužíval majetky, ktoré ne... (Prerušenie vystúpenia časomerom.)